चौराहों पर रोटरी नहीं होने से हाे रहे हादसे
भास्कर संवाददाता | नसरुल्लागंज
नगर की सिकुड़ती सड़कों के कारण रास्तों पर सफर खतरनाक होता जा रहा है। नगर में तीन-चार चौराहे तो ऐसे हैं जहां वाहन चालक आए दिन हादसे का शिकार होते हैं। इसके अलावा यातायात पुलिस के जवानों की तैनाती नहीं होने से जाम की स्थिति भी बन जाती है।
मौके पर नहीं मिलते हैं पुलिस के जवान
नगर के दुर्गा मंदिर चौराहा, नीलकंठ रोड चौराहा, यात्री बस स्टैंड चौराहा, सीहोर नाका, इंदौर रोड, सांई चौराहा में यातायात पुलिस के जवान नहीं रहते हैं। इसका मुख्य कारण यह है कि नगर में केवल दो ट्रैफिक हवलदार हैं। इसके अलावा पिछले 5 साल पहले नगर से निकली फोर लेन सड़क पर अब पैदल चलना भी राहगीरों के लिए मुसीबत बन चुका है। ऐसी स्थिति में नगर में ट्रैफिक हवलदार के न होने से दुर्घटनाएं बढ़ती जा रही है।
ये हो सकते हैं उपाय
जहां संकेतक नहीं हैं वहां लगाए जाएं। नियमों का उल्लंघन करने वालों के खिलाफ सख्त कार्रवाई हो। सतर्कता के लिए अतिरिक्त पुलिस पेट्रोलिंग की जाए। डेंजर जोन के आसपास मानक स्तर के स्पीड ब्रेकर बनाए जाएं।
थाने में पुलिस बल की कमी है। इसके बावजूद भी यातायात सप्ताह के दौरान व्यवस्था को सुधारा जाएगा। संजीव श्रीवास्तव, प्रभारी थाना इंचार्ज
पुलिस की समस्या
यातायात नियमों के प्रति लोगों में जागरूकता नहीं। शहर के फैलाव के मुकाबले अमले की कमी से दिक्कत, साधनों का अभाव इस कारण लोग उनके सामने नियम तोड़कर निकल जाते हैं किंतु वे कुछ नहीं कर पाते।
यहां सबसे ज्यादा परेशानी
नगर के जेपी मार्केट, स्टेट बैंक , बैंक ऑफ इंडिया, दुर्गा मंदिर परिसर, रायल मार्केट में भी वाहनों के अव्यवस्थित रूप खड़े रहने से बड़े वाहन मालिकों को निकलने में दिक्कत होती है। साथ ही मार्ग पर जाम की स्थिति निर्मित होती जा रही हैं। जेपी मार्केट में अस्पताल,थाना, तहसीलदार, उत्कृष्ट विद्यालय, जनपद पंचायत व सामुदायिक स्वास्थ्य केन्द्र होने से आए दिन जाम लगता है।
चौराहों पर पुलिस के जवान तैनात नहीं रहते हैं।
hin_Deva mar_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva